# ΑΝΑΛΥΤΙΚΗ ΠΡΟΚΗΡΥΞΗ

**Διατμηματικού Προγράμματος Μεταπτυχιακών Σπουδών**

# «Επιστήμες Αποκατάστασης – Rehabilitation Sciences»

## Με ειδικεύσεις στη Λογοθεραπεία, Νοσηλευτική, Φυσικοθεραπεία

Τα Τμήματα Λογοθεραπείας, Νοσηλευτικής και Φυσικοθεραπείας του Πανεπιστημίου Πατρών συνδιοργανώνουν και λειτουργούν το Διατμηματικό Πρόγραμμα Μεταπτυχιακών Σπουδών (Δ.Π.Μ.Σ.) «Επιστήμες Αποκατάστασης – Rehabilitation Sciences», με ειδικεύσεις στη Λογοθεραπεία, Νοσηλευτική και Φυσικοθεραπεία.

Η έναρξη των μαθημάτων για το πρώτο ακαδημαϊκό εξάμηνο λειτουργίας του Δ.Π.Μ.Σ. θα πραγματοποιηθεί στις **17/2/2025.**

## ΑΝΤΙΚΕΙΜΕΝΟ

Το Δ.Π.Μ.Σ. έχει ως γνωστικό αντικείμενο τις Επιστήμες Αποκατάστασης και πραγματεύεται τις εφαρμογές και παρεμβάσεις βάσει ενδείξεων στις Επιστήμες Υγείας, συγκεκριμένα στα πεδία Λογοθεραπείας, Νοσηλευτικής και Φυσικοθεραπείας στο πλήρες φάσμα των παθολογικών καταστάσεων και των ειδικών πληθυσμιακών ομάδων.

Σκοπός του Δ.Π.Μ.Σ. είναι:

1. Η απόκτηση ισχυρού επιστημονικού υπόβαθρου ώστε οι επιστήμονες υγείας να διευρύνουν την εμπειρία τους και να εμβαθύνουν την επιστημονική τους γνώση στην αποκατάσταση των ασθενών, με βάση επιστημονικώς τεκμηριωμένα προγράμματα και παρεμβάσεις θεραπευτικής ή παρηγορητικής προσέγγισης.
2. Η έρευνα για την παραγωγή και αξιοποίηση προηγμένων θεωρητικών και πρακτικών γνώσεων, και για την ανάπτυξη καινοτόμων μεθοδολογιών, τεχνικών και κλινικών εφαρμογών στον επιστημονικό χώρο της Αποκατάστασης.
3. Η διεπιστημονική εκπαίδευση επιστημόνων υγείας στο σχεδιασμό και υλοποίηση της έρευνας στις προηγμένες τεχνικές αποκατάστασης και στην προαγωγή της διεπιστημονικότητας στον τομέα της Αποκατάστασης, με σκοπό την καλύτερη, έγκυρη και ασφαλή υπηρέτηση της υγείας του ατόμου.
4. Η κατάρτιση των επιστημόνων υγείας με εξειδικευμένες δεξιότητες και γνώσεις σχετικά με την κλινική λογοθεραπευτική, νοσηλευτική και φυσικοθεραπευτική αξιολόγηση, ανάλογα με την ειδίκευση που θα ακολουθηθεί και την εφαρμογή εξειδικευμένων προγραμμάτων διαχείρισης και παρέμβασης. Απώτερος σκοπός, η επιτυχής σταδιοδρομία τόσο στον ακαδημαϊκό όσο και στον ιδιωτικό και δημόσιο κλινικό τομέα.

## ΜΑΘΗΜΑΤΑ Δ.Π.Μ.Σ.

Τo παρόν Δ.Π.Μ.Σ. ολοκληρώνεται σε τρία ακαδημαϊκά εξάμηνα. Στα μαθήματα περιλαμβάνεται θεωρητική διδασκαλία και κλινική άσκηση σε Κλινικές Αποκατάστασης ή άλλους φορείς κλινικής εφαρμογής των μεθόδων αποκατάστασης.

Η γλώσσα διδασκαλίας είναι η ελληνική.

Τα μαθήματα του κάθε εξαμήνου αντιστοιχούν σε 30 (τριάντα) πιστωτικές μονάδες (ECTS). Η Μεταπτυχιακή Διπλωματική Εργασία, η οποία εκπονείται κατά το Γ΄ εξάμηνο σπουδών, αντιστοιχεί επίσης σε 30 (τριάντα) ECTS. Για την απόκτηση του Διπλώματος Μεταπτυχιακών Σπουδών απαιτούνται συνολικά 90 (ενενήντα) ECTS.

Το πρόγραμμα μαθημάτων ανά εξάμηνο διαμορφώνεται ως εξής:

|  |  |  |  |  |
| --- | --- | --- | --- | --- |
| **Α΄ ΕΞΑΜΗΝΟ** | | | | |
| **Κωδικός** | **Τίτλος μαθήματος** | **ΤΥΠΟΣ**  **ΜΑΘΗΜΑΤΟΣ** | | **ΠΙΣΤΩΤΙΚΕΣ**  **ΜΟΝΑΔΕΣ (ECTS)** |
| REHG-101 | Μεθοδολογία Έρευνας στις Επιστήμες Υγείας και Συγγραφή  Επιστημονικής εργασίας | Υποχρεωτικό Γενικής  Κατεύθυνσης | – | 8 |
| REHG-102 | Διεπιστημονική Προσέγγιση στις Επιστήμες Αποκατάστασης | Υποχρεωτικό Γενικής  Κατεύθυνσης | – | 7 |
| REHG-103 | Βιοστατιστική | Υποχρεωτικό  Γενικής Κατεύθυνσης | – | 7 |
| REHSLT- 110 | Προηγμένα Κλινικά Θέματα | Υποχρεωτικό | – | 8 |

|  |  |  |  |  |
| --- | --- | --- | --- | --- |
|  | Λογοθεραπείας | Ειδίκευσης  Λογοθεραπείας | |  |
| REHN- 110 | Εισαγωγή στη Νοσηλευτική Αποκατάσταση | Υποχρεωτικό Ειδίκευσης  Νοσηλευτικής | – | 8 |
| REHPT- 110 | Προηγμένα Θέματα  Φυσικοθεραπευτικής Αποκατάστασης | Υποχρεωτικό Ειδίκευσης  Φυσικοθεραπείας | – | 8 |
| ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α΄ΕΞΑΜΗΝΟΥ | | | | **30** |
| **Β΄ ΕΞΑΜΗΝΟ\*** | | | | |
| REHG- 201 | Τεκμηριωμένη Κλινική Πρακτική | Υποχρεωτικό  Γενικής Κατεύθυνσης | – | 12 |
| REHSLT- 210 | Νευρογενείς Διαταραχές Ομιλίας | Επιλογής Ειδίκευσης  Λογοθεραπείας | – | 6 |
| REHSLT- 211 | Νευρογενείς Διαταραχές Λόγου και Επικοινωνίας | Επιλογής Ειδίκευσης  Λογοθεραπείας | – | 6 |
| REHSLT- 212 | Διαταραχές Φωνής | Επιλογής  Ειδίκευσης Λογοθεραπείας | – | 6 |
| REHSLT- 213 | Διαταραχές Κατάποσης (Δυσφαγία) | Επιλογής Ειδίκευσης  Λογοθεραπείας | – | 6 |
| REHSLT- 214 | Λόγος και Νόηση | Επιλογής  Ειδίκευσης Λογοθεραπείας | – | 6 |
| REHSLT- 215 | Νέες Τεχνολογίες στη Λογοθεραπεία | Επιλογής Ειδίκευσης  Λογοθεραπείας | – | 6 |

|  |  |  |  |  |
| --- | --- | --- | --- | --- |
| REHN- 214 | Διαχείριση Χρόνιου Πόνου | Υποχρεωτικό  Ειδίκευσης Νοσηλευτικής | – | 6 |
| REHN- 215 | Αποκατάσταση Χρόνιων Νοσημάτων  - Ηθική και Δεοντολογία | Υποχρεωτικό  Ειδίκευσης Νοσηλευτικής | – | 6 |
| REHN- 216 | Θέματα Διοίκησης και Πρωτοβάθμιας Φροντίδας Υγείας στην  Αποκατάσταση | Υποχρεωτικό Ειδίκευσης  Νοσηλευτικής | – | 6 |
| REHPT- 210 | Κλινική Διαχείριση Σπονδυλικής Στήλης | Υποχρεωτικό Ειδίκευσης  Φυσικοθεραπείας | – | 6 |
| REHPT-211 | Νευροαποκατάσταση | Υποχρεωτικό Ειδίκευσης  Φυσικοθεραπείας | – | 6 |
| REHPT- 212 | Ειδικά Θέματα Φυσικοθεραπευτικής Αποκατάστασης | Υποχρεωτικό Ειδίκευσης  Φυσικοθεραπείας | – | 6 |
| ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β΄ΕΞΑΜΗΝΟΥ | | | | **30** |
| **Γ΄ ΕΞΑΜΗΝΟ** | | | | |
| **Κωδικός** | **Τίτλος μαθήματος** | **ΤΥΠΟΣ**  **ΜΑΘΗΜΑΤΟΣ** | | **ΠΙΣΤΩΤΙΚΕΣ ΜΟΝΑΔΕΣ**  **(ECTS)** |
| REHG -301 | Μεταπτυχιακή Διπλωματική Εργασία | Υποχρεωτικό – Γενικής  Κατεύθυνσης | | 30 |
| ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ΄ΕΞΑΜΗΝΟΥ | | | | **30** |
| **ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΔΠΜΣ** | | | | **90** |

## ΥΠΟΨΗΦΙΟΙ

Στο ΔΠΜΣ γίνονται δεκτοί πτυχιούχοι Τμημάτων Λογοθεραπείας στην ειδίκευση Λογοθεραπείας, πτυχιούχοι Τμημάτων Νοσηλευτικής στην ειδίκευση Νοσηλευτικής και πτυχιούχοι Τμημάτων Φυσικοθεραπείας στην ειδίκευση Φυσικοθεραπείας. Οι υποψήφιοι είναι πτυχιούχοι Ιδρυμάτων (Πανεπιστημίων, ΤΕΙ) της ημεδαπής ή αναγνωρισμένων ομοταγών Ιδρυμάτων της αλλοδαπής. Αίτηση μπορούν να υποβάλουν και τελειόφοιτοι των προαναφερόμενων Τμημάτων, υπό την προϋπόθεση ότι θα έχουν προσκομίσει βεβαίωση περάτωσης των σπουδών τους το αργότερο μέχρι την ημερομηνία πραγματοποίησης των συνεντεύξεων επιλογής, και πάντως πριν από την ημερομηνία της συνεδρίασης της ΕΠΣ για την επικύρωση του πίνακα των επιτυχόντων. Στην περίπτωση αυτή, το αντίγραφο του πτυχίου ή του διπλώματός τους προσκομίζεται πριν από την ημερομηνία έναρξης των μαθημάτων. Σε κάθε περίπτωση, οι επιλεγέντες θα πρέπει να προσκομίσουν όλα τα απαραίτητα δικαιολογητικά μέχρι τη λήξη των εγγραφών.

## ΥΠΟΒΟΛΗ ΑΙΤΗΣΕΩΝ - ΔΙΚΑΙΟΛΟΓΗΤΙΚΑ

Οι αιτήσεις συμμετοχής των ενδιαφερόμενων στη διαδικασία επιλογής υποβάλλονται **από 4/11/2024 ως 31/12/2024**. Οι ενδιαφερόμενοι υποβάλλουν την αίτησή τους μέσω του συνδέσμου <https://matrix.upatras.gr/sap/bc/webdynpro/sap/zups_pg_adm> και καταθέτουν στη Γραμματεία του Δ.Π.Μ.Σ. (Τμήμα Λογοθεραπείας) τα απαραίτητα δικαιολογητικά, τα οποία μπορούν να υποβληθούν και ταχυδρομικά εντός της οριζόμενης προθεσμίας:

α) αίτηση συμμετοχής (ηλεκτρονικά ή/και σε έντυπη μορφή),

β) αντίγραφο πτυχίου ή βεβαίωση περάτωσης σπουδών,

γ) πιστοποιητικό αναλυτικής βαθμολογίας,

δ) αναλυτικό βιογραφικό σημείωμα (αναφορά αναλυτικά σε σπουδές, διδακτική ή και επαγγελματική εμπειρία, επιστημονική δραστηριότητα),

ε) αποδεικτικά ερευνητικής ή επαγγελματικής δραστηριότητας, (εάν υπάρχουν),

ζ) τουλάχιστον δύο συστατικές επιστολές.

η) αντίγραφο τίτλου μεταπτυχιακών σπουδών (εάν υπάρχει),

θ) δημοσιεύσεις σε περιοδικά με κριτές (εάν υπάρχουν),

ι) φωτοτυπία δύο όψεων της αστυνομικής ταυτότητας,

κ) αναγνωρισμένο τίτλο γλωσσομάθειας που πιστοποιεί την άριστη (Γ2/C2), την πολύ καλή (Γ1/C1), ή την καλή (Β2) γνώση της αγγλικής γλώσσας (όπως αυτοί ορίζονται από το άρθρο 1 του π.δ. 146/2007, την παρ. 1 του άρθρου 1 του π.δ. 116/2006 και τον Α.Σ.Ε.Π.

Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού γλωσσομάθειας.

## ΑΡΙΘΜΟΣ ΕΙΣΑΚΤΕΩΝ - ΑΞΙΟΛΟΓΗΣΗ ΥΠΟΨΗΦΙΩΝ

Ο αριθμός εισακτέων στο πρόγραμμα κατ’ έτος ορίζεται κατά ανώτατο όριο στους 30 (τριάντα), συγκεκριμένα 10 (δέκα) στην ειδίκευση Λογοθεραπείας, 10 (δέκα) στην ειδίκευση Νοσηλευτικής, και 10 (δέκα) στην ειδίκευση Φυσικοθεραπείας. Στην περίπτωση που οι εισακτέοι μιας ειδίκευσης (ή δυο ειδικεύσεων) είναι λιγότεροι των 10 (δέκα), μπορούν να αυξηθούν οι εισακτέοι άλλης ειδίκευσης (ή άλλων ειδικεύσεων) άνω του ορίου των 10 (δέκα), ως το συνολικό ανώτατο όριο των 30 (τριάντα). Ο αριθμός εισακτέων στο πρόγραμμα κατ’ έτος δύναται να αυξηθεί αποκλειστικά στην περίπτωση ισοβαθμούντων φοιτητών κατά ανώτατο όριο ως τους 39 (τριανταεννέα), συγκεκριμένα ως 13 (δεκατρείς) στην ειδίκευση Λογοθεραπείας, 13 (δεκατρείς) στην ειδίκευση Νοσηλευτικής, και 13 (δεκατρείς) στην ειδίκευση Φυσικοθεραπείας. Σε περίπτωση ισοβαθμίας, οι ισοβαθμούντες φοιτητές θεωρούνται επιτυχόντες και εισάγονται ως τρεις (3) επιπλέον ανά ειδίκευση. Σε περίπτωση που οι ισοβαθμούντες φοιτητές υπερβαίνουν τους 3 (τρεις), θα προηγηθούν αυτοί που έχουν μεγαλύτερο βαθμό πτυχίου. Στη περίπτωση που ο αριθμός των εισακτέων φοιτητών μιας ειδίκευσης είναι μικρότερος του 7 (επτά), το αντίστοιχο Τμήμα θα εισηγείται προς την Επιτροπή Προγράμματος Σπουδών (Ε.Π.Σ.) σχετικά με τη σκοπιμότητα λειτουργίας της ειδίκευσης, και η Ε.Π.Σ. θα λαμβάνει την απόφαση σχετικά με τη λειτουργία ή μη της ειδίκευσης αυτής για το αντίστοιχο ακαδ. έτος.

Για την αξιολόγηση των αιτήσεων συμμετοχής, ορίζονται με εισήγηση της σε και απόφαση της Ε.Π.Σ. Τριμελείς E.A.Y., μια για την κάθε ειδίκευση. Η αξιολόγηση των υποψηφίων ακολουθεί τα παρακάτω τρία στάδια:

Στάδιο Α: Η αντίστοιχη E.A.Y. ελέγχει τα τυπικά προσόντα των υποψηφίων που κατέθεσαν έγκαιρα τα απαιτούμενα δικαιολογητικά, και εξετάζει τον πλήρη φάκελο του κάθε υποψηφίου.

Στάδιο Β: Περιλαμβάνει τη διαδικασία της συνέντευξης, στην οποία επιλέγονται να συμμετάσχουν από την αντίστοιχη E.A.Y. οι υποψήφιοι που πληρούν τα τυπικά προσόντα (αντίστοιχος τίτλος σπουδών, συστατικές επιστολές). Η ακριβής ημερομηνία της συνέντευξης ανακοινώνεται στους υποψήφιους από τη Γραμματεία του Δ.Π.Μ.Σ. Στάδιο Γ: Η αντίστοιχη E.A.Y. καταρτίζει κατάλογο με αναλυτική βαθμολογία των επιτυχόντων και επιλαχόντων, τον οποίο υποβάλλει προς επικύρωση στην Ε.Π.Σ. του

Δ.Π.Μ.Σ.

Η επιλογή των υποψηφίων γίνεται με συνυπολογισμό των παρακάτω κριτηρίων, το καθένα από τα οποία αποδίδει συγκεκριμένο αριθμό μορίων:

α) Βαθμός πτυχίου: στρογγυλοποίηση στο πρώτο δεκαδικό ψηφίο x 5 μόρια.

β) Αναγνωρισμένος τίτλος γλωσσομάθειας που πιστοποιεί (i) την άριστη (Γ2/C2) και (ii) την πολύ καλή (Γ1/C1) ή καλή (Β2) γνώση της αγγλικής γλώσσας (όπως αυτοί

ορίζονται από το άρθρο 1 του π.δ. 146/2007, την παρ. 1του άρθρου 1 του π.δ. 116/2006 και τον Α.Σ.Ε.Π.: 5 (i) και 2 (ii) μόρια αντίστοιχα.

γ) Τίτλος μεταπτυχιακών σπουδών και διδακτορικό δίπλωμα σε γνωστικό αντικείμενο επιστημών υγείας: 0-5 μόρια.

δ) Επιστημονική δραστηριότητα του υποψήφιου (δημοσιεύσεις σε επιστημονικά περιοδικά, συμμετοχή σε ερευνητικά προγράμματα, ανακοινώσεις σε συνέδρια) σε γνωστικό αντικείμενο επιστημών υγείας: ποιοτική αξιολόγηση από την ΕΑΥ από 0-5 μόρια.

ε) Προηγηθείσα επαγγελματική εμπειρία του υποψήφιου συναφής με την Αποκατάσταση: από 0,5 μόρια ανά έτος για τα πρώτα 10 έτη.

στ) Συνέντευξη του υποψηφίου ενώπιον της ΕΑΥ: ποιοτική αξιολόγηση από 0-30 μόρια. Στη συνέντευξη του υποψηφίου συνυπολογίζονται: (i) η εκτίμηση της προσωπικότητάς του, (ii) η αποτίμηση της πιθανής ερευνητικής δραστηριότητάς του, (iii) η ποιότητα των απαιτούμενων συστατικών επιστολών.

Οι ΕΑΥ, με βάση τα προηγούμενα κριτήρια, καταρτίζουν πίνακα αξιολογικής σειράς των επιτυχόντων, ο οποίος επικυρώνεται από την ΕΠΣ του ΔΠΜΣ. Οι υποψήφιοι κατατάσσονται σε σειρά σύμφωνα με τη βαθμολογία που συγκεντρώνουν. Επιλέγονται οι υποψήφιοι που θα συγκεντρώσουν την υψηλότερη συνολική βαθμολογία και μέχρι της κάλυψης του μέγιστου αριθμού εισακτέων του ΔΠΜΣ. Οι υπόλοιποι χαρακτηρίζονται ως επιλαχόντες

## ΕΓΓΡΑΦΗ

Η εγγραφή των εισακτέων φοιτητών κάθε έτους γίνεται από 10 Φεβρουαρίου ως 1 Μαρτίου, σε προθεσμίες που ορίζονται από την Ε.Π.Σ., και σε κάθε περίπτωση ακολουθεί το ακαδημαϊκό ημερολόγιο του Πανεπιστημίου Πατρών, όπως αυτό εγκρίνεται από τη Σύγκλητο του Ιδρύματος. Για λόγους εξαιρετικής ανάγκης, είναι δυνατή η εγγραφή εισακτέου μετά από τη λήξη της προθεσμίας, με απόφαση της ΣΕ ύστερα από αιτιολογημένη αίτηση του ενδιαφερομένου.

## ΤΕΛΗ ΦΟΙΤΗΣΗΣ

Για τη συμμετοχή τους στο Δ.Π.Μ.Σ. «Επιστήμες Αποκατάστασης», οι φοιτητές καταβάλλουν τέλη φοίτησης που ανέρχονται στο ποσό των εξακοσίων (600) ευρώ ανά εξάμηνο, δηλ. χίλια οκτακόσια (1.800) ευρώ συνολικά. Η καταβολή των τελών γίνεται σε τρεις ισόποσες δόσεις, η πρώτη με την εγγραφή του φοιτητή και οι επόμενες με κάθε ανανέωση της εγγραφής στα επόμενα δυο εξάμηνα. Στην περίπτωση οριστικής αποχώρησης ή διαγραφής του φοιτητή από το Δ.Π.Μ.Σ. δεν επιστρέφονται τα καταβληθέντα τέλη φοίτησης.

Ο Διευθυντής του Δ.Π.Μ.Σ.

Παναγιώτης Κιέκκας, Καθηγητής Τμήμα Νοσηλευτικής, Πανεπιστήμιο Πατρών